Viru-Kabala raamatukogu

Viru-Kabala raamatukogu asus Lääne-Viru maakonnas Vinni vallas Viru-Kabala külas. Viru-Kabala raamatukogu tegutses eramajas ning selle põrandapinda oli 56 m2. Raamatukogus asus avalik internetipunkt (AIP). 1921. aastast tegutses Kabalas Muusika-Kirjanduse Selts. Oletatavalt sellesse aega jäi ka raamatukogu teke. Kui 1924. aastal valmis rahvamaja, siis töötas raamatukogu sealses jalutusruumis. Ametlikult avati Kabala raamatukogu 1926. aastal Kabala Muusika-Kirjanduse Seltsi raamatukoguna. Esmane raamatufond saadi kokku annetustest. Esimeseks raamatukogu töötajaks oli Gertrud Leetman (al 1936 Leetmaa) 1926. aastal võeti Kabala raamatukogu avalike raamatukogude võrku. Sellest ajast oli raamatukogu juhataja Juljus Hannus. Tema põhitööks oli õpetaja ja juhataja amet Nõmmise algkoolis. Aastatel 1930–1945 kandis raamatukogu nimetust Pada Valla Avalik raamatukogu. Raamatukogul olid siis ka osakonnad ja need asusid Pikaristis ning Sondas Aastatel 1941–1943 (Saksa okupatsiooni ajal) raamatukogu ei tegutsenud. 1945. aastal registreeriti raamatukogu ning see sai nimeks Rägavere Valla Kabala raamatukogu. Põrandapinda oli 33 m2. Töötas kolm laenutuspunkti. Raamatukogu teenindas kahte kolhoosi: Kungla ja Punane Koit. Raamatukogu oli lahti kolm korda nädalas. Kevadel oli raamatukogu juhataja tööks ka riigilaenu kogumine. Kabala raamatukogu nimetus muudeti Rägavere Valla Kabala Rahvaraamatukoguks alles aastal 1946. Seda nimetust kandis raamatukogu kuni 1971. aastani Aastaid vaeveldi kitsikuses ja enne koju minekut lukustati kappe. Kergendus aga saabus 1960. aastal. Kabala ja Rägavere külanõukogu ühinemisega sai keskuseks Ulvi. Kabala külanõukogu ruumid lubati Kabala raamatukogu käsutusse 1971. aastal hakkas raamatukogu kandma nimetust Kabala Külaraamatukogu. Aastatel 1974–1979 kandis raamatukogu nimetust Rakvere Keskraamatukogu Kabala Harukogu ja 1979–1991 Viru-Kabala raamatukogu. 1991. aastal sai raamatukogu nimetuseks Viru-Kabala Külaraamatukogu. Sellest ajast kuulus raamatukogu eelarve kohaliku külanõukogu eelarve hulka. Enne seda alluti Rakvere rajoonile. Kuna alluvussuhe muutus, tuli hakata raamatukogu fondi inventeerima. 1996. aastast kandis raamatukogu taas nimetust Viru-Kabala raamatukogu. Kõige pikemat aega, 43 aastat, on Kabala raamatukogus töötanud Helje Ansla. Selle aja jooksul viis ta Viru-Kabala raamatukogus läbi kirjandusõhtuid, kirjanduslikke arutelusid, teemaõhtuid, kirjanduslikke karnevale ja kirjanduslikke balle. Lisaks organiseeris ta temaatilisi ekskursioone täiskasvanutele ja lastele. Vastavalt hetke poliitilisele olukorrale tuli tal teha ka plakateid ja loosungeid nii raamatukogu tarbeks, kui ka ümberkaudsetesse kolhoosidesse. Viru-Kabala raamatukogu kroonikate (1924–1996) koostamisel on ka Helje Ansla tegevust suunanud hetke poliitiline olukord. Eesti Vabariigi taasiseseisvumise järel peale 1991. aastat leidsid raamatukogus aset suured muudatused – endisest raamatute kogust peab saama nõudliku lugeja kõiki vajadusi rahuldav informatsioonikeskus. Teeninduspiirkonda jääb viis küla: Viru-Kabala, Miila, Nõmmise, Uljaste ja Kõrma. 2005. aastal liitus Kabala raamatukogu programmiga URRAM. Raamatukogu suleti 1. jaanuarist 2015. 1926 Kabala Muusika – Kirjanduse Seltsi raamatukogu 1930 Pada Valla Avalik raamatukogu 1945 Rägavere Valla Kabala raamatukogu 1946 Rägavere Valla Kabala Rahvaraamatukogu 1971 Kabala Külaraamatukogu 1974 Rakvere Keskraamatukogu Kabala Harukogu 1979 Viru-Kabala raamatukogu 1991 Viru-Kabala Külaraamatukogu 1996 Viru-Kabala raamatukogu 1924–1926 Gertrud Leetman 1926–1930 Juljus Hannus 1930–1941 Maret Tammekand 1943–1951 Anne Reits 1951 (aprill–september) Endla Nõuakas 1951–1952 Oskar Sepper 1952–1953 Elsa Pill 1953–1996 Helje Ansla 1996–2005 Tiina Raam 2005 (mai–juuli) Helve Karja 2005–2009 Tea Runovski 2009–2015 Anneli Lukk Uuspõld, K. 1987–1990, Seltsielu Viru-Kabalas kuni 1940. aastani. Viru-Kabala raamatukogu kroonika aastaist 1924–1969 1. raamat, lk 39 Viru-Kabala raamatukogu kroonika aastaist 1924–1969 1. raamat, lk 49 Viru-Kabala raamatukogu kroonika aastaist 1924–1969 1. raamat, lk 35 Viru-Kabala raamatukogu kroonika aastaist 1924–1969 1. raamat, lk 113 Viru-Kabala raamatukogu kroonika aastaist 1970–1979 2. raamat, lk 80 Viru-Kabala raamatukogu kroonika aastaist 1988–1996 4. raamat, lk 72 Viru Kabala raamatukogu sisulised aastaaruanded, 2005–2006 Eesti raamatukogunduse bibliograafiline andmebaas.2011.(24.05.2011) Uuspõld, K. 1987–1990 Seltsielu Viru-Kabalas kuni 1940. aastani. (uurimistöö) Viru-Kabala raamatukogu kroonika aastaist 1924–1969 1. raamat. 1985–2002. Koostaja Ansla, H. Viru-Kabala raamatukogu kroonika aastaist 1970–1979 2. raamat. 1985–2002. Koostaja Ansla, H. Viru-Kabala raamatukogu kroonika aastaist 1980–1987 3. raamat 1985–2002. Koostaja Ansla, H. Viru-Kabala raamatukogu kroonika aastaist 1988–1996 4. raamat 1985–2002. Koostaja Ansla, H. Viru-Kabala raamatukogu aruanne 1997–2005 Viru-Kabala raamatukogu koduleht Eevi Kuht, Külakrooniku huultel on aastakümneid laul kõlanud, www.virumaateataja.ee, 12.06.2003 Eevi Kuht, Iidne tammepuu annab elujõudu, www.virumaateataja.ee, 18. 09. 2004 Lääne Virumaa parimate raamatukoguhoidjate tunnustamine, www.virumaa.info